ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ
ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ (Italian: [leoˈnardo di ˌsɛr ˈpjɛːro da (v)ˈvintʃi] ( listen); ᱜᱚᱴᱟ ᱧᱤᱛᱩᱢ Leonardo di ser Piero da Vinci (᱑᱕ ᱮᱯᱨᱤᱞ ᱑᱔᱕᱒ - ᱒ ᱢᱮ ᱑᱕᱑᱙) ᱫᱚ ᱤᱴᱟᱞᱤᱭᱚ ᱨᱮᱱᱮᱥᱟᱸᱥ ᱨᱮᱱ ᱟᱹᱰᱤ ᱢᱟᱨᱟᱝ ᱪᱤᱛᱟᱹᱨᱤᱭᱟᱹᱭ ᱛᱟᱸᱦᱮᱸᱠᱟᱱᱟ᱾ ᱪᱤᱛᱟᱹᱨ ᱛᱮᱭᱟᱨ ᱪᱷᱟᱲᱟ ᱦᱚᱸ ᱟᱹᱰᱤ ᱟᱭᱢᱟ ᱜᱩᱱ ᱛᱟᱸᱦᱮᱸᱠᱟᱱ ᱛᱟᱭᱟ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱯᱷᱞᱳᱨᱮᱱᱥᱮᱨ ᱵᱷᱤᱧᱪᱤ ᱥᱚᱦᱚᱨᱨᱮ ᱢᱤᱫᱴᱮᱱ ᱟᱛᱚᱨᱮ᱾ ᱟᱭᱟᱜ ᱠᱟᱹᱢᱤ ᱵᱷᱤᱛᱨᱤᱨᱮ ᱢᱳᱱᱟᱞᱤᱥᱟ, ᱫᱟ ᱞᱟᱥᱴ ᱥᱟᱯᱟᱨ ᱫᱟ ᱦᱩᱭᱩᱜ ᱠᱟᱱᱟ ᱢᱟᱨᱟᱝ ᱠᱟᱹᱢᱤ᱾ ᱢᱤᱢᱤᱫ ᱚᱠᱛᱚ ᱨᱮ ᱯᱟᱨᱟᱪᱩᱴ, ᱦᱤᱞᱤᱠᱟᱯᱴᱟᱨ ᱟᱨ ᱴᱭᱟᱸᱠ ᱥᱤᱨᱤᱡᱽ ᱨᱮᱦᱚᱸ ᱟᱡᱟᱜ ᱧᱩᱢ ᱨᱟᱠᱟᱵᱚᱜ-ᱟ ᱾ [1][2][3]
ᱩᱱᱩᱫᱩᱜ
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱞᱮ ᱚᱠᱛᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱤᱭᱚᱱᱟᱨᱫᱚ ᱫᱚ ᱑᱔᱕᱒ ᱥᱮᱨᱢᱟᱨᱮᱱᱟᱜ ᱑᱕ ᱮᱯᱨᱤᱞ ᱧᱤᱫᱟᱹᱭ ᱡᱟᱱᱟᱢ ᱞᱮᱱᱟ᱾ ᱛᱩᱥᱠᱟᱱ ᱨᱮᱱᱟᱜ ᱵᱩᱨᱩ ᱫᱤᱥᱚᱢ ᱵᱷᱤᱧᱪᱤ ᱨᱮ ᱟᱨᱱᱚ ᱜᱟᱰᱟ ᱟᱲᱮ ᱟᱛᱚᱨᱮᱭ ᱡᱟᱱᱟᱢ ᱞᱮᱱᱟ᱾ ᱯᱤᱭᱮᱨᱟ ᱫᱟ ᱵᱷᱤᱧᱪᱤ ᱟᱨ ᱠᱮᱴᱨᱤᱱᱟ ᱧᱤᱛᱩᱢᱟᱱ ᱟᱭᱳᱨᱮᱱ ᱵᱤᱫᱷᱩᱣᱟᱹ ᱜᱤᱫᱽᱨᱟᱹᱭ ᱛᱟᱸᱦᱮᱸᱠᱟᱱᱟ ᱞᱤᱭᱚᱱᱟᱨᱫᱚ᱾ ᱩᱱᱤᱭᱟᱜ ᱵᱟᱞᱮ ᱚᱠᱛᱚᱨᱮᱱᱟᱜ ᱢᱚᱸᱲᱮ ᱥᱮᱨᱢᱟ ᱫᱚ ᱟᱱᱥᱤᱭᱟᱱᱳ ᱧᱤᱛᱩᱢᱟᱱ ᱢᱤᱫᱴᱮᱱ ᱠᱟᱹᱴᱤᱡ ᱴᱚᱞᱟᱨᱮ᱾ ᱤᱱᱟᱹ ᱛᱟᱭᱚᱢ ᱟᱡ ᱵᱟᱵᱟ, ᱜᱚᱲᱚᱢ ᱵᱩᱰᱦᱤ ᱟᱨ ᱟᱡ ᱦᱚᱯᱚᱱ ᱵᱟ ᱥᱟᱶᱛᱮ ᱯᱷᱨᱟᱱᱥᱤᱥᱠᱳᱭ ᱪᱟᱞᱟᱣᱱᱟ᱾ ᱚᱸᱰᱮ ᱟᱡ ᱵᱟᱵᱟ ᱮᱞᱵᱤᱨᱟ ᱧᱤᱛᱩᱢᱟᱱ ᱢᱤᱫᱴᱮᱱ ᱠᱩᱲᱤᱭ ᱵᱟᱯᱞᱟ ᱞᱤᱫᱤᱭᱟ᱾ ᱟᱫᱚ ᱩᱱᱤ ᱠᱟᱹᱴᱤᱡ ᱞᱤᱭᱚᱱᱟᱨᱫᱚ ᱟᱹᱰᱤ ᱟᱴᱮ ᱫᱩᱞᱟᱹᱲ ᱫᱤ ᱛᱟᱸᱦᱮᱸᱱᱟ᱾ ᱟᱫᱚ ᱤᱱᱟᱹ ᱠᱤᱪᱷᱩᱫᱤᱱ ᱛᱟᱭᱚᱢᱜᱮᱭ ᱩᱱᱤ ᱫᱚᱥᱟᱨ ᱜᱚᱜᱚ ᱫᱚᱭ ᱵᱚᱸᱜᱟ ᱛᱟᱞᱟᱭᱱᱟ᱾ ᱞᱤᱭᱚᱱᱟᱨᱫᱚ ᱟᱜ ᱵᱟᱞᱮ ᱚᱠᱛᱚ ᱨᱮᱭᱟᱜ ᱱᱟᱜᱟᱢ ᱫᱚ ᱟᱹᱰᱤ ᱢᱚᱡᱛᱮ ᱵᱟᱝᱠᱩ ᱵᱟᱰᱟᱭ ᱧᱟᱢᱠᱟᱫᱟ᱾
ᱵᱷᱟᱥᱟᱨᱤ ᱧᱤᱛᱩᱢᱟᱱ ᱢᱤᱫᱴᱮᱱ ᱚᱱᱚᱞᱤᱭᱟᱹ ᱟᱜ ᱚᱱᱚᱞᱠᱷᱚᱡ ᱧᱮᱞᱚᱜ-ᱟ ᱡᱮ ᱢᱤᱫᱛᱮᱱ ᱦᱚᱲ ᱢᱤᱫ ᱫᱤᱱ ᱞᱤᱭᱚᱱᱟᱨᱫᱚ ᱟᱡ ᱵᱟᱵᱟᱭ ᱢᱮᱛᱟᱣ ᱫᱤ ᱛᱟᱸᱦᱮᱸᱱᱟ ᱡᱮ ᱟᱢᱨᱮᱱ ᱜᱤᱫᱨᱟᱹᱫᱚ ᱢᱤᱫᱴᱮᱱ ᱪᱤᱛᱟᱹᱨ ᱵᱮᱱᱟᱣ ᱚᱪᱚᱭᱮ ᱢᱮ᱾ ᱚᱫᱚ ᱚᱱᱟ ᱠᱷᱟᱹᱛᱤᱨ ᱛᱮᱜᱮ ᱞᱤᱭᱚᱱᱟᱨᱫᱚ ᱢᱤᱫᱴᱮᱱ ᱪᱤᱛᱟᱹᱨ ᱮ ᱵᱮᱱᱟᱣ ᱞᱮᱫᱟ᱾ ᱚᱱᱟ ᱪᱤᱛᱟᱹᱨ ᱨᱮ ᱢᱤᱫᱴᱮᱱ ᱵᱤᱧᱟᱜ ᱢᱚᱪᱟ ᱠᱷᱚᱡ ᱥᱮᱸᱜᱮᱸᱞ ᱚᱰᱚᱜᱚᱜ ᱠᱟᱱᱟ᱾ ᱚᱱᱚ ᱪᱤᱛᱟᱹᱨ ᱟᱹᱰᱤ ᱢᱚᱡᱽ ᱞᱮᱱ ᱠᱷᱟᱛᱤᱨ ᱟᱡ ᱵᱟᱵᱟ ᱵᱮᱥ ᱫᱟᱢ ᱛᱮᱭ ᱟᱹᱠᱷᱨᱤᱧ ᱞᱮᱫᱟ᱾
ᱚᱞ ᱯᱟᱲᱦᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ ᱤᱥᱠᱩᱞ ᱨᱮᱫᱚ ᱵᱟᱭ ᱯᱟᱲᱦᱟᱣ ᱟᱠᱟᱱᱟ᱾ ᱚᱲᱟᱜ ᱨᱮᱜᱮᱭ ᱡᱟ ᱯᱟᱲᱦᱟᱣ ᱟᱠᱟᱱᱟ᱾ ᱟᱫᱚ ᱩᱱᱤ ᱫᱚ ᱵᱟᱨᱦᱮᱨᱮ ᱫᱟᱲᱟᱱ ᱟᱹᱰᱤ ᱨᱟᱹᱥᱠᱟᱹᱜᱮᱭ ᱵᱩᱡᱷᱟᱹᱣ ᱮᱛ ᱛᱟᱦᱮᱸᱱᱟ᱾ ᱟᱭᱟᱜ ᱑᱔ ᱥᱮᱨᱢᱟᱨᱮ ᱟᱲᱟᱜ ᱠᱷᱚᱡ ᱩᱱᱤ ᱫᱚ ᱵᱷᱮᱨᱳᱪᱪᱤ ᱧᱤᱛᱩᱢᱟᱱ ᱞᱟᱹᱴᱩ ᱪᱤᱛᱟᱹᱨᱤᱭᱟᱹ ᱜᱩᱨᱩ ᱴᱷᱮᱱᱠᱚ ᱠᱩᱞ ᱠᱮᱫᱮᱭᱟ᱾ ᱚᱱᱟ ᱛᱟᱭᱚᱢ ᱜᱮ ᱞᱤᱭᱚᱱᱟᱨᱫᱚ ᱚᱣᱟᱜ ᱜᱩᱱ ᱠᱚᱫᱚ ᱯᱟᱥᱱᱟᱣ ᱱᱟ᱾
ᱵᱷᱮᱨᱤᱪᱪᱤᱣ ᱟᱜ ᱠᱟᱹᱢᱤᱨᱮ ᱵᱚᱞᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱮᱨᱤᱪᱪᱤᱣ ᱧᱤᱛᱩᱢᱟᱱ ᱪᱤᱛᱟᱹᱨ ᱜᱩᱨᱩ ᱴᱷᱮᱱ ᱑᱔ ᱵᱚᱪᱷᱚᱨ ᱵᱚᱭᱚᱥ ᱨᱮ ᱞᱤᱭᱚᱱᱟᱨᱫᱚ ᱠᱟᱹᱢᱤᱭ ᱵᱚᱞᱚᱭᱮᱱᱟ᱾ ᱩᱱᱤ ᱴᱷᱮᱱ ᱠᱟᱹᱢᱤ ᱵᱚᱞᱚ ᱠᱟᱛᱮ ᱜᱮ ᱞᱤᱭᱚᱱᱟᱨᱫᱚ ᱪᱤᱛᱟᱹᱨ ᱵᱮᱱᱟᱣ ᱥᱟᱶ ᱥᱟᱶᱛᱮ ᱮᱴᱟᱜ ᱟᱭᱢᱟ ᱞᱮᱠᱟᱱ ᱠᱟᱹᱢᱤᱠᱩ ᱦᱚᱸᱭ ᱪᱤᱫᱡᱚᱝ ᱠᱮᱫᱟ᱾ ᱟᱭᱟᱜ ᱧᱤᱛᱩᱢ ᱦᱚᱸ ᱦᱟᱱᱛᱮ ᱱᱟᱛᱮ ᱯᱟᱱᱥᱟᱣ ᱮᱦᱚᱵ ᱮᱱᱟ᱾
ᱠᱟᱹᱢᱤ ᱚᱠᱛᱚ ᱨᱮᱭᱟᱜ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱔᱗᱖ ᱥᱮᱨᱢᱟ ᱞᱟᱦᱚ ᱠᱤᱪᱷᱩ ᱥᱮᱨᱢᱟ ᱞᱤᱭᱚᱱᱟᱨᱫᱚ ᱚᱠᱟᱨᱮᱭ ᱛᱟᱸᱦᱮᱸᱠᱟᱱᱟ ᱥᱮ ᱪᱮᱫ ᱮ ᱪᱮᱠᱟᱭᱮᱛ ᱛᱟᱸᱦᱮᱸᱱᱟ ᱚᱱᱟ ᱫᱚ ᱚᱠᱚᱭ ᱦᱚᱸ ᱵᱟᱹᱠᱩ ᱵᱟᱰᱟᱭᱟ᱾ ᱑᱔᱗᱘ ᱠᱷᱚᱱ ᱑᱔᱘᱑ ᱥᱮᱨᱢᱟᱨᱮ ᱟᱭᱟᱜ ᱠᱟᱹᱢᱤ ᱟᱲᱟᱜ ᱨᱮᱜᱮᱭ ᱠᱟᱹᱢᱤ ᱞᱮᱫᱟ᱾ ᱤᱱᱟᱹ ᱯᱚᱨ ᱑᱔᱘᱒ ᱠᱷᱚᱱ ᱑᱔᱙᱙ ᱥᱮᱨᱢᱟ ᱫᱷᱟᱹᱵᱤᱡ ᱢᱤᱞᱟᱱ ᱨᱮᱭ ᱠᱟᱹᱢᱤ ᱞᱮᱫᱟ᱾
ᱪᱤᱛᱟᱹᱨ ᱟᱠᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱤᱭᱚᱱᱟᱨᱫᱚ ᱟᱭᱟᱜ ᱡᱤᱭᱚᱱ ᱨᱮ ᱟᱭᱢᱟ ᱵᱷᱟᱜᱮ ᱵᱷᱟᱜᱮ ᱪᱤᱛᱟᱹᱨ ᱮ ᱟᱸᱠᱟᱣ ᱞᱮᱫᱟ᱾ ᱚᱱᱟ ᱵᱷᱤᱛᱨᱤᱨᱮ ᱥᱟᱞᱵᱷᱟᱛᱚᱨ ᱢᱩᱱᱰᱤ ᱟᱹᱰᱤ ᱧᱤᱛᱩᱢᱟᱱ ᱪᱤᱛᱟᱹᱨ ᱠᱟᱱᱛᱟᱭᱟ᱾ ᱟᱨ ᱟᱵᱚ ᱢᱟᱹᱱᱢᱤ ᱡᱟᱸᱦᱟᱸ ᱢᱳᱱᱟᱞᱤᱥᱟ ᱢᱮᱱᱛᱮ ᱵᱚ ᱵᱟᱰᱟᱭᱟ ᱩᱱᱤᱭᱟᱜ ᱪᱤᱛᱟᱹᱨ ᱦᱚᱸ ᱞᱤᱭᱚᱱᱟᱨᱫᱚᱭ ᱟᱸᱠᱟᱣ ᱞᱮᱫᱟ᱾
ᱤᱸᱡᱤᱱᱤᱭᱟᱹᱨ ᱟᱨ ᱥᱤᱨᱤᱡᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱩᱪᱟᱹᱫ ᱚᱠᱛᱚ ᱨᱮᱭᱟᱜ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱤᱭᱚᱱᱟᱨᱫᱚ ᱟᱭᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱪᱟᱹᱫ ᱚᱠᱛᱚᱨᱮ ᱢᱮᱱᱠᱷᱟᱱ ᱑᱕᱑᱓ ᱠᱷᱚᱱ ᱑᱕᱑᱙ ᱥᱮᱨᱢᱟᱨᱮ ᱑᱐ ᱱᱟᱢᱵᱟᱨ ᱯᱳᱯ ᱴᱷᱮᱱᱮ ᱛᱟᱸᱦᱮᱸᱠᱟᱱᱟ᱾ ᱨᱟᱡᱟ ᱯᱷᱨᱟᱱᱥᱤᱥ ᱢᱤᱞᱟᱱ ᱮ ᱫᱚᱠᱷᱚᱞ ᱞᱮᱠᱷᱟᱱ ᱩᱱᱤᱭᱟᱜ ᱟᱹᱭᱩᱨ ᱨᱮ ᱞᱤᱭᱚᱱᱟᱨᱫᱚᱭ ᱛᱟᱸᱦᱮᱸᱞᱮᱱᱟ᱾ ᱟᱫᱚ ᱩᱱᱡᱚᱠᱷᱚᱡ ᱨᱟᱡᱟᱣᱟᱜ ᱚᱲᱟᱜ ᱟᱲᱮ ᱨᱮᱜᱮ 'ᱠᱞᱚᱥ ᱞᱩᱭᱤᱥ' ᱧᱤᱛᱩᱢᱟᱱ ᱟᱲᱟᱜ ᱨᱮᱭ ᱛᱟᱸᱦᱮᱸᱱ ᱠᱟᱱ ᱛᱟᱸᱦᱮᱸᱱᱟ᱾ ᱚᱸᱰᱮᱜᱮ ᱑᱕᱑᱙ ᱥᱮᱨᱢᱟ ᱨᱮᱱᱟᱜ ᱒ ᱢᱮ ᱵᱚᱸᱜᱟ ᱛᱟᱞᱟᱭᱮᱱᱟ᱾
ᱵᱟᱨᱦᱮ ᱠᱷᱚᱱ ᱚᱱᱚᱞᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Leonardo da Vinci: Experience, Experiment, Design (review)
- Leonardo da Vinci-এর সাহিত্যকর্ম ও রচনাবলী - গুটেনবের্গ প্রকল্প
- Complete text & images of Richter's translation of the Notebooks
- Vasari Life of Leonardo: in Lives of the Most Eminent Painters, Sculptors, and Architects.
- Web Gallery of Leonardo Paintings
- Drawings of Leonardo da Vinci
- Da Vinci Decoded Article from The Guardian
- The true face of Leonardo Da Vinci?
- Leonardo da Vinci's Ethical Vegetarianism
- The Notebooks of Leonardo da Vinci
- Leonardo da Vinci at BBC Science
ᱯᱷᱮᱰᱟᱛ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ harnvb|White|1968|p=466
- ↑ Rumerman, Judy. "Early Helicopter Technology." Centennial of Flight Commission, 2003. Retrieved 12 December 2010.
- ↑ cite web|title=Leonardo da Vinci's Helical Air Screw|url=http://www.pilotfriend.com/photo_albums/helicopters/Leonardo%20Da%20Vinci's%20Helical%20Air%20Screw.htm%7Cwebsite=Pilotfriend.com
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck zho_Hans ben_Beng eng_Latn eng_Latn eng_Latn fur_Latn eng_Latn zho_Hans lmo_Latn zho_Hant zho_Hans sat_Olck sun_Latn eng_Latn eng_Latn